b'\n_START_ARTICLE_\nPedobear\n_START_PARAGRAPH_\nPedobear on Internetiss\xc3\xa4 levinnyt hymyilev\xc3\xa4n\xc3\xa4 hahmona kuvattu karhu, joka toimii pedofiilikarikatyyrin\xc3\xa4. Pedobear on kuvafoorumi 4chanista per\xc3\xa4isin oleva muunnelma 2channelin Kum\xc4\x81-nimisest\xc3\xa4 karhusta. Alkuper\xc3\xa4isell\xc3\xa4 Kum\xc4\x81-karhulla ei ole kiinnostusta nuoriin tytt\xc3\xb6ihin, mist\xc3\xa4 sen l\xc3\xa4nsimaalainen vastine tunnetaan. Pedobear on yksi 4chanin tunnetuimmista meemeist\xc3\xa4. _NEWLINE_Pedobear voidaan n\xc3\xa4hd\xc3\xa4 tapauksesta riippuen esimerkiksi pilailuna pedofiilien tai pedofiilej\xc3\xa4 mielest\xc3\xa4\xc3\xa4n kaikkialla n\xc3\xa4kevien kustannuksella, kriittisen\xc3\xa4 kannanottona nykynuorten liian paljastavaan pukeutumiseen, tai osana laajempaa yhteiskuntakritiikki\xc3\xa4. Helsingin Sanomien mukaan "pedokarhu" ei ole sen huolestuttavampi merkki kuin panna-sanalle hihitteleminen._NEWLINE_Iltap\xc3\xa4iv\xc3\xa4lehdet ovat kertoneet ainakin kahdesta kotimaisesta karhuhavainnosta. Elokuussa 2009 Pedobear esiintyi vaateliike Sepp\xc3\xa4l\xc3\xa4n design-kilpailussa mukana olleessa paidassa. Sepp\xc3\xa4l\xc3\xa4 poisti paidan kilpailusta sen noustua muutamassa p\xc3\xa4iv\xc3\xa4ss\xc3\xa4 suosituimpien mallien joukkoon. Tammikuussa 2011 Pedobear oli liitetty Nelosen verkkosivuilla Disneyn lastenohjelmaa mainostaneeseen kuvaan, josta se poistettiin ennen Iltalehden asiasta julkaisemaa artikkelia._NEWLINE_Onnistunein Pedobearin ujutus virallisiin kuviin tapahtui Vancouverin olympialaisissa 2010, kun kuva johon Pedobear oli lis\xc3\xa4tty muiden maskottien joukkoon, l\xc3\xa4hti levi\xc3\xa4m\xc3\xa4\xc3\xa4n eri maiden sanomalehtiin ja medioihin.\n_START_SECTION_\nTaustaa\n_START_PARAGRAPH_\nPedobear syntyi vuonna 2004 4chanin keskustelualueilla. Muutamat k\xc3\xa4ytt\xc3\xa4j\xc3\xa4t siell\xc3\xa4 aloittivat sis\xc3\xa4piirin vitsin, jossa joku kirjoitti ASCII-taideviestin, jossa Osakaphone (viittaa Bananaphone-lauluun ja Azumanga Daioh -mangasarjan Ayumu \xe2\x80\x9dOsaka\xe2\x80\x9d Kasugaan) sanoo jotain, ja joku toinen vastasi siihen viestill\xc3\xa4, jossa Kum\xc4\x81 vastaa Osakalle. Viesteist\xc3\xa4 alkoi tulla seksuaalisuuteen suuntautuneita keskustelujen edetess\xc3\xa4, jolloin joillekin tuli mieleen, ett\xc3\xa4 Kum\xc4\x81 olisi \xe2\x80\x9dpedo\xe2\x80\x9d nuorta Osakaa kohtaan. N\xc3\xa4in Kum\xc4\x81sta muunneltiin Pedobear, jonka kuvaa n\xc3\xa4hd\xc3\xa4\xc3\xa4n liitett\xc3\xa4v\xc3\xa4n muun muassa sellaisten foorumiviestien j\xc3\xa4lkeen, joissa on kuvia nuorista tyt\xc3\xb6ist\xc3\xa4._NEWLINE_Pedobearia tavataan liitettyn\xc3\xa4 erilaisiin kuviin sek\xc3\xa4 animaatioihin. Hahmo n\xc3\xa4hd\xc3\xa4\xc3\xa4n my\xc3\xb6s muun muassa Clone Mangan Nana\xe2\x80\x99s Everyday Life -verkkosarjakuvan er\xc3\xa4\xc3\xa4ss\xc3\xa4 stripiss\xc3\xa4. Negima!?-animesarjan jaksossa 9 vilahtaa Kum\xc4\x81n tai Pedobearin kuva varoituskyltiss\xc3\xa4. Pedobear on n\xc3\xa4hty my\xc3\xb6s Fingerpori-sarjakuvassa, jossa Asko Vileniuksen otsaan isket\xc3\xa4\xc3\xa4n "pedon merkki."'